自从公元10世纪接受东正教开始，罗宋就一直是一个传统个东正教国家。罗宋自从罗斯受洗后，就确立正教信仰。来勒沙皇统治个辰光，东正教搭沙皇作为罗宋民族认同个两个核心，得到整个民族搭军队里向个拥戴，东正教也起到安定人心，增强战斗力个作用。沙皇自认为是第三罗马个皇帝，东正教也认为罗宋一定会统治全世界。弗过因为沙皇拒绝教会对伊权力个挑战，教会一直作为皇权个附庸存在。